Sofie Hexeberg

Sofie Hexeberg (født 1960) er en norsk lege og forfatter.

Hexeberg var i 2007 med på å stifte foreningen Kostreform for bedre helse, den gang under navnet Foreningen Kostreform for overvekt og sukkersykdommer. Hun har tidligere arbeidet på klinikken til Fedon Lindberg. Sammen med ektemannen Erik Hexeberg har hun siden 2010 drevet privatklinikken Dr. Hexebergs klinikk med særlig fokus på kosthold. I perioden 2013 til 2016 drev de også kurshotell i Spania. Deres praksis er til dels i opposisjon til offisielle kostråd, og har blitt møtt med kritikk fra blant annet Folkehelseinstituttet. Hun sitter i fagrådet til Stiftelsen Vitenskap og Fornuft som utgir Helsemagasinet vitenskap og fornuft og som har en redaksjonell linje som står i opposisjon til etablert medisin. 

Hun har også utgitt kokebøker sammen med ernæringsterapeut Gunn-Karin Sakariassen.

Bibliografi 
 Sofie Hexeberg & Erik Hexeberg: Ut av hjernetåken, Cappelen Damm, 2023, 
 Sofie Hexeberg & Erik Hexeberg: Nytt blikk på kolesterol, Cappelen Damm, 2022, 
 Sofie Hexeberg: Friskere og lettere med lavkarbo, Cappelen Damm, 2021, 
 Sofie Hexeberg & Erik Hexeberg: Nytt blikk på autoimmun sykdom, Cappelen Damm, 2019, 
 Sofie Hexeberg & Gunn-Karin Sakariassen: Lavkarbo for alle, Cappelen Damm, 2018, 
 Sofie Hexeberg & Hanne Riise: Frisk med lavkarbo – selskap og helg, Cappelen Damm, 2012, 
 Sofie Hexeberg: Bekreftelsen – frisk med lavkarbo, Cappelen Damm, 2012, 
 Sofie Hexeberg: Scandinavian Diet, Little Moon Publishing Limited, 2012, 
 Sofie Hexeberg & Birthe Storaker: Frisk med lavkarbo – frokost og lunsj, Cappelen Damm, 2011, 
 Sofie Hexeberg: Frisk med lavkarbo – Nytt liv med riktig mat, Cappelen Damm, 2010, ISBN 9788252578966

Referanser

Eksterne lenker 
 

Norske leger
Norske sakprosaforfattere
Alumni fra Universitetet i Bergen